Poštovani,

**U nedjelju na Hastahani od 13 sati velika zabava za sve stanovnike**

Općina Centar Sarajevo i Udruženje „Sarajevo Navigator“ ove godine su po prvi put organizirali manifestaciju „Ljeto na Hastahani“, a u okviru koje je organizovan niz kulturno-zabavnih i sportskih manifestacija.

Završetak manifestacije „Ljeto na Hastahani“ planiran je **u nedjelju 16. septembra**.

Tako će na Hastahani od 13 do 16 sati, biti odigrane utakmice iz više sportova, prikazan muzički i umjetnički program, ali i razni performansi gdje će mališani moći interaktivno učestvovati.

Za sve posjetitelje biće obezbijeđeno piće i prigodna zakuska.

Općina Centar poziva sve stanovnike ove lokalne zajednice, ali i grada Sarajeva da dođu na Hastahanu i budu dio nezaboravne zabave.

L.p.

Služba za boračko-invalidsku, socijalnu zaštitu i društvene djelatnosti